REGULAMENT DE PARTICIPARE 
Târgul de Crăciun București
Ediția a XVI-a
Piața Constituției
30 noiembrie – 26 decembrie 2023

I.  Informații Generale
1.1. Scopul „Regulamentului de participare”, denumit în continuare Regulamentul este de a defini termenii și condițiile de participare în cadrul „Târgul de Crăciun București”, denumit în continuare evenimentul.
1.2. Evenimentul este organizat de către Primăria Municipiului București prin CREART - Centrul de Creație Artă și Tradiție al Municipiului București.
1.3. Evenimentul se desfășoară în Piața Constituției și pe Bd. Libertății, segmentul cuprins între Bd. Națiunile Unite și Calea 13 Septembrie. Zona de desfășurare a evenimentului este delimitată și este denumită în continuare spațiul de desfășurare al evenimentului. 
1.4. Prezentul regulament se aplică tuturor persoanelor care doresc să participe în cadrul evenimentului.
1.5. Accesul în cadrul evenimentului este permis exclusiv persoanelor care respectă prevederile prezentului regulament. În cazul nerespectării prevederilor acestuia, organizatorul își rezervă dreptul de a nu permite accesul în cadrul evenimentului sau, după caz, de a solicita părăsirea spațiului de desfășurare a acestuia.
1.6. Prezentul Regulament va fi afișat într-o formă succintă în proximitatea intrărilor în eveniment, însă poate fi consultat în întregime pe pagina www.creart.ro și prin scanarea QR code-ului afișat în proximitatea intrărilor din eveniment.
[bookmark: _Hlk151131904]1.7. Organizatorul își rezervă dreptul de a modifica unilateral conținutul prezentului Regulament, fără comunicarea prealabilă a acestuia, modificările intrând în vigoare începând cu data publicării acestuia pe site-ul www.creart.ro. 
1.8. Prin intrarea în spațiul evenimentului, participanții consimt că au citit în integralitate și au înțeles conținutul Regulamentului, obligându-se să respecte prevederile acestuia.

II. Definiții
În sensul prezentului Regulament, termenii folosiți au următoarea semnificație:
2.1. Târgul de Crăciun București este un eveniment cultural organizat în aer liber cu respectarea legislației aplicabile, eveniment ce constă în amplasarea unor componente logistice, elemente de butaforie, decorațiuni și alte instalații luminoase, în cadrul căruia se desfășoară un târg specific sărbătorilor de iarnă, spectacole artistice și/sau alte activități recreative cu plată sau gratuite. Evenimentul se desfășoară într-un spațiu delimitat în Piața Constituției și pe Bd. Libertății, segmentul cuprins între Bd. Națiunile Unite și Calea 13 Septembrie. 
2.2. Participant la eveniment înseamnă orice persoană, care întrunește condițiile de acces la eveniment stabilite prin prezentul Regulament.
2.3. Persoană neautorizată să participe la eveniment înseamnă orice persoană care nu întrunește condițiile de acces în eveniment. Un participant este considerat persoană neautorizată să participe la eveniment chiar dacă participantul se află deja în spațiul de eveniment, dar nu respectă regulile prezentului regulament.
2.4. Perioada de desfășurare a evenimentului înseamnă perioada de timp dintre deschiderea oficială a evenimentului, respectiv 30 noiembrie 2023 orele 16:00 și închiderea evenimentului, respectiv 26 decembrie 2023 orele 22:00, în intervalul căreia participanții și persoanele autorizate au acces în timpul programului evenimentului, în condițiile respectării prezentului Regulament.
2.5. Programul evenimentului înseamnă intervalul orar aferent zilelor din perioada de desfășurare a acestuia în care este deschis publicului în vederea participării. Programul evenimentului este următorul: 
a. Joi 30 noiembrie 2023, în intervalul orar 16:00 – 22:00;
b. Vineri 1 decembrie 2023, în intervalul orar 10:00 – 22:00;
c. În zilele de luni până vineri (cu excepția zilelor de 30 noiembrie, 1 și 26 decembrie 2023), în intervalul orar 12:00-22:00;
d. Marți 26 decembrie 2023, în intervalul orar 10:00-22:00.
e. În zilele de sâmbătă și duminică, în intervalul orar 10:00-22:00.
[bookmark: _Hlk151132093]2.5.1. În afara programului evenimentului, este strict interzis accesul vizitatorilor în spațiul de desfășurare a evenimentului, cu excepția persoanelor autorizate de CREART și în condițiile stabilite de acesta. 
2.5.2. Organizatorul poate decide modificarea programului evenimentului, decizie ce va fi comunicată în cel mai scurt timp pe canalele acestuia de comunicare.

III. Accesul în eveniment
3.1. Accesul în cadrul evenimentului este gratuit.
3.2. Accesul se realizează doar prin zonele special amenajate și va fi permis în limita capacității disponibile.
[bookmark: _Hlk151132560]3.3. Accesul nu va fi permis persoanelor care comit următoarele fapte : prejudiciază, calomniază, adresează injurii la adresa personalului de la porțile de acces sau a altor participanți care manifestă un comportament neadecvat ce pune în pericol participanții la eveniment, precum și orice alte fapte prin care se aduce atingerea imaginii Organizatorului/participanților experiența acestora și implicit care afectează într-un mod negativ atmosfera evenimentului . 
[bookmark: _Hlk151132633]3.4. Persoanele ce doresc să intre în spațiul alocat evenimentului au obligația să folosească culoarele de acces create de Organizator și să respecte îndrumările acestuia, firmei de pază și securitate sau a forțelor de ordine. 
3.5. Accesul în locația evenimentului se va realiza doar pe porțile de acces amenajate de organizator: Poarta de acces dinspre Ministerul Finanțelor, Poarta de acces aflată în proximitatea trecerii de pietoni ce face legătura între Piața Constituției și trotuarul către INS, Poarta de acces dinspre Parchetul de pe lângă ÎCCJ, Poarta de acces dinspre Ministerul Mediului.
3.6. În cazul în care este o afluire mare a publicului, iar accesul prin porțile menționate la art. 3.4 este îngreunat și siguranța participanților poate fi pusă în pericol, accesul publicului se va realiza prin Bd. Libertății.	
3.7. Accesul participanților în cadrul evenimentului este permis doar în intervalul orar stabilit de către Organizator prin programul evenimentului, respectiv în zilele Luni până Vineri, inclusiv, între orele 12.00 – 22.00 (fiind exceptate zilele de 30 Noiembrie, 1 și 26 Decembrie 2023), iar în zilele de Sâmbătă și Duminică în intervalul orar 10.00 – 23.00. 
3.8. Organizatorul recomandă persoanelor ce doresc să participe la eveniment să nu aibă asupra lor la intrarea în eveniment un bagaj mai mare decât dimensiunile unei foi tip A4 (~30 x 20 cm).
3.9. Participanții pot fi supuși unui control de securitate, urmând a fi verificate de către personalul de securitate autorizat legal și bagajele respectivului participant (genți, rucsacuri, sacoșe, pachete mai mari decât dimensiunile 30cm x 20 cm).
3.10. Organizatorul își rezervă dreptul de a nu permite accesul în eveniment persoanelor care refuză controlul bagajelor acestora și persoanelor care sunt suspecte de punerea în pericol a celorlalți participanți sau bunei desfășurări a evenimentului. 
3.11. Accesul în eveniment se va realiza în ordinea sosirii participanților, în funcție de capacitatea spațiului de desfășurare a evenimentului. 
3.12. Organizatorul își rezervă dreptul să restricționeze temporar accesul în eveniment, atunci când capacitatea spațiului de desfășurare este atinsă sau ori de câte ori Organizatorul consideră necesară restricționarea pentru siguranța participanților, nefiind acordată nicio garanție referitoare la durata timpului de așteptare.
[bookmark: _Hlk151132799]3.13. Persoanele cu dizabilități, persoanele cu copii mici în cărucior și persoanele însărcinate alături de un însoțitor al acestora, nu sunt nevoite să aștepte la cozile de intrare. Acestea vor avea prioritate de a intra în eveniment înaintea celorlalte persoane care așteaptă să intre.
3.14. Participarea la eveniment se face pe propria răspundere a participanților asigurându-se că sunt apți din punct de vedere fizic și psihic atunci când se expun la următoarele situații/activități:
- prezența în posibile zone aglomerate cu zgomote puternice, efecte speciale vizuale sau audio;
- activități recreative și de divertisment cu risc de accidentare.
[bookmark: _Hlk151133741]3.15. Părinții minorilor /tutorele/persoana împuternicită, sunt singurii responsabili în ceea ce privește riscurile la care sunt expuși minorii/persoanele pe care le însoțesc legal, prin participarea la eveniment și implicarea acestora în activități ce pot avea ca rezultat vătămarea sănătății și a integrității corporale ori a decesului acestora precum și a orcărui prejudiciu cauzat.

IV. Accesul participanților în eveniment este interzis cu următoarele obiecte:
4.1. băuturi alcoolice, recipiente de sticlă;
4.2. biciclete, trotinete, longboards, skateboards, role, patine cu rotile, segways, monociclu, hoverboards, sănii, ski-uri, snowboards.  
4.3. flyere, mostre și alte produse promoționale cu scopul de a fi distribuite în cadrul evenimentului;
4.4. materiale toxice, inflamabile sau explozibile, spray-uri paralizante, spray-uri grafitti/vopsea;
4.5. lasere, bannere, steaguri, goarne, vuvuzele;
4.6. artificii, petarde, pocnitori și alte articole pirotehnice;
4.7. arme, cuțite, lanțuri sau orice alte obiecte contondente / arme albe, substanțe interzise, droguri;
4.8. jucării care pot fi controlate prin telecomandă (ex. Mașinuțe);
4.9. drone sau alte produse și echipamente care pot fi ridicate deasupra participanților.

V.  Informații și Recomandări
5.1. În fața scenei, zgomotul produs poate fi cu mult peste nivelul suportat de cei mici, prin urmare organizatorul recomandă folosirea căștilor speciale pentru protecția auzului copiilor.
5.2. Spectacolele la scenă includ lumini puternice ce pot afecta persoanele epileptice.
5.3. Pentru situații ce necesită asistență medicală, evenimentul asigură intervențiile de urgență cu ajutorul unor echipe medicale dedicate la fața locului.
5.4. Poziția echipelor medicale din eveniment, este marcată cu un steag/banner inscripționat cu „First Aid” și simbolul internațional pentru punct de prim-ajutor. În felul acesta, echipele medicale vor fi mai ușor de reperat în spațiul de eveniment.
5.5. În cazul în care un participant necesită asistență medicală este rugat, în situația în care starea de sănătate îi permite, să se îndrepte către punctul de prim-ajutor sau să anunțe orice reprezentant al societății de securitate, organizatorului sau forțelor de ordine.
5.6. Persoanele însoțite de copii care constată pierderea acestora în cadrul evenimentului, sunt rugate să anunțe imediat un agent de securitate, sau un reprezentant al forțelor de ordine.
5.7. Având în vedere numărul mare de participanți și condițiile meteorologice, Organizatorul recomandă participanților să fie atenți la intrarea în eveniment și în interiorul acestuia la elementele de logistică ce protejează cablurile electrice și la pavajul existent în spațiul de desfășurare al evenimentului în vederea evitării alunecării sau accidentării.
5.8. În cadrul evenimentelor sunt comercializate produse alimentare fierbinți cu care, în caz de neatenție, participanții se pot accidenta. Organizatorul recomandă manevrarea corespunzătoare a acestor produse în vederea evitării unor posibile accidentări (ex. Arsuri). Organizatorul nu recomandă participanților consumul produselor fierbinți când aceștia se află în mișcare.
5.9. Din motive de siguranță, Organizatorul recomandă persoanelor să nu circule pe biciclete, trotinete etc. în proximitatea evenimentului, respectiv pe Bd. Unirii, segmentul de drum cuprins între Splaiul Independenței și Piața Constituției, respectiv pe Bd. Libertății, segmentul de drum cuprins între Calea 13 Septembrie și Bd. Națiunile Unite, și pe trotuarele acestora.
5.10. Organizatorul ia toate măsurile necesare pentru a nu exista nici un incident în timpul evenimentului care să afecteze sau să pună în pericol siguranța participanților. Însă, ca măsură de prevenție, Organizatorul recomandă participanților să localizeze ieșirea de urgență cea mai apropiată de aceștia, chiar dacă probabilitatea întâmplării unui incident este foarte scăzută.



VI. Obligațiile participanților în interiorul evenimentului
6.1. Pe toată durata evenimentului, participanții au obligația să aibă un comportament și o atitudine care să nu afecteze siguranța, drepturile, integritatea celorlalți participanți, experiența participanților și atmosfera evenimentului.
6.2. Pentru ieșirea din eveniment, participanții au obligația să folosească exclusiv porțile special amenajate pentru ieșire.
6.3. Staționarea participanților în dreptul porților de ieșire este interzisă, de asemenea este interzisă blocarea fluxurilor de ieșire care se creează natural în proximitatea porților de ieșire.
[bookmark: _Hlk151133899]6.4. Organizatorul și societatea ce asigură serviciile pază și de securitate pot solicita participanților să nu staționeze în dreptul porților de ieșire sau să nu blocheze fluxurile de ieșire.
[bookmark: _Hlk151133934]6.5. Organizatorul își rezervă dreptul să scoată din eveniment, respectând prevederile legale, participanții care nu respectă solicitările Organizatorului sau a firmei de pază și securitate cu privire la buna funcționare a evenimentului.
6.6. Participanții au obligația să respecte întocmai programul de funcționare al evenimentului.
[bookmark: _Hlk151133990]6.7. Participanții au obligația ca în 20 de minute de la terminarea programului evenimentului să părăsească spațiul destinat evenimentului. 
6.8. Participanții au obligația să respecte regulamentele aferente activităților la care doresc să participe (ex. Carusel, Trenuleț Tematic, Roată Panoramică, Casa lui Moș Crăciun).
[bookmark: _Hlk151134114]6.9. Participanții au obligația să anunțe Organizatorul sau agenții de pază și securitate pentru orice neregulă pe care o semnalează pe durata participării în cadrul evenimentului.
6.10. Având în vedere numărul mare de participanți și condițiile meteorologice, participanții au obligația să fie atenți la intrarea în eveniment și în interiorul acestuia la elementele de logistică ce protejează cablurile electrice și la pavajul existent în spațiul de desfășurare al evenimentului în vederea evitării alunecării sau accidentării.
[bookmark: _Hlk151134158]6.11. Participanții au obligația să anunțe reprezentanții Organizatorului, societății de pază și securitate sau forțelor de ordine în situația în care constată că un alt participant are nevoie de asistență medicală.
[bookmark: _Hlk151134202]6.12. Este interzisă comercializarea produselor și distribuirea materialelor promoționale sau altă formă de publicitate în spațiul de desfășurare al evenimentului și nici în proximitatea porților de intrare și ieșire, fără un acord scris dat în prealabil, din partea Organizatorului. 
6.13. Organizatorul susține promovarea datinilor și obiceiurilor tradiționale, însă din motive de siguranță a participanților sunt interzise activitățile spontane de colindare sau alte activități artistice fără acordul scris al Organizatorului și stabilirea prealabilă cu acesta a detaliilor cu privire la locul, data și ora susținerii activității.
[bookmark: _Hlk151134341]6.14. Organizatorul are dreptul să oprească activitățile spontane artistice și nu numai, desfășurate individual/colectiv, care pot pune în pericol siguranța inițiatorilor sau a celorlalți participanți, pentru care Organizatorul nu și-a dat acordul în scris în prealabil. 
6.15. Participanții au obligația să-și supravegheze bunurile personale pe toată durata participării la eveniment, Organizatorul nu este responsabil pentru pierderea, distrugerea sau furtul acestora.

Comercializarea băuturilor alcoolice
6.16. Comercializarea băuturilor alcoolice către persoane sub 18 ani este interzisă prin lege, totodată consumul de băuturi alcoolice este interzis acestei categorii de persoane, conform prevederilor legale. Comercianții din perimetrul evenimentului pot solicita un act de identitate pentru a se asigura de vârsta consumatorilor.

Curățenia
6.17. Pentru a păstra curățenia în zona evenimentului, vă rugăm să aruncați gunoiul și resturile menajere în pubelele special amenajate în locație.

Animale de companie
[bookmark: _Hlk151134495]6.18. Accesul în eveniment cu câini este permis, cu mențiunea că aceștia trebuie ținuți în lesă, iar cei de talie mare/sau care dețin o rasă stabilită periculoasă prin lege, trebuie să poarte botniță (posesorii animalelor sunt singurii responsabili de acțiunile animalelor lor). 
6.19. Participanții care aleg să vină cu animale de companie sunt obligați să păstreze curățenia în urma câinilor, în caz contrar se vor aplica sancțiuni, conform legii.
6.20. Organizatorul recomandă, însă, participanților să nu vină cu animale de companie la eveniment, întrucât este estimată prezența unui public numeros, iar zgomotul produs poate fi cu mult peste nivelul suportat de acestea.

Foto/Video
6.21. Pe perioada evenimentului, Organizatorul și presa acreditată au dreptul de a înregistra/fotografia evenimentul. Prin prezența în cadrul evenimentului, persoanele din public își dau acordul pentru apariția în fotografiile și înregistrările realizate și folosirea ulterioară a acestora de către Organizator, în scop necomercial.

Supraveghere video
6.22. Întreg spațiul destinat desfășurării evenimentului este supravegheat cu camere video de către societatea ce asigură serviciile de pază și securitate.
6.23. Prin prezența în eveniment participanții își oferă consimțământul cu privire la faptul că sunt supravegheați video pe toată durata cât se află în spațiul de desfășurare al evenimentului.

